Public procurement notice: Contract Notice
Published: 2024-06-21
Buyer: АГЕНЦИЯ "ПЪТНА ИНФРАСТРУКТУРА"
Country: BG
Region: BG411
Contract type: Works
Procedure: Open procedure
CPV classification: 45233120: Road construction works | 71320000
Estimated value: 16027550 BGN
Submission deadline: 2024-07-29
Award criteria: price

Technical requirements: Възложителят отстранява от участие участник:
• за когото са налице основанията по чл. 54, ал. 1 от ЗОП; чл. 55, ал. 1, т. 1, т. 3, т. 4 и т. 5 от ЗОП, възникнали преди или по време на процедурата, и когато в случаите по чл. 56, ал. 2 от ЗОП е преценил, че предприетите мерки не са достатъчни, за да се гарантира надеждността на участника; условията по чл. 107 от ЗОП и обстоятелствата по чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКТЛТДС);
• за когото са налице обстоятелствата по чл. 87 от Закона за противодействие на корупцията (ЗПК);
• за когото са налице обстоятелствата по чл. 5к, пар. 1 от Регламент на Съвета (EС) № 833/2014 г. относно ограничителни мерки с оглед на действията на Русия, дестабилизиращи положението в Украйна ;
• който не удължи или не потвърди срока на валидност на офертата си след отправяне на покана от страна на Възложителя;
• чието Техническо и/или Ценово предложение за изпълнение на поръчката не отговаря/т на изискванията на Възложителя;
• чието Ценово предложение надвишава прогнозната стойност на обществената поръчка, определена от Възложителя за настоящата обществена поръчка;
• който не е декриптирал офертата в срока по чл. 9л, ал. 4 от ППЗОП, се отстранява от участие на основание чл. 107, т. 5 от ЗОП.
При подаване на оферта участникът декларира липсата на основанията за отстраняване чрез представяне на Единен европейски документ за обществени поръчки (ЕЕДОП). ЕЕДОП се попълва в съответствие с чл. 67 от ЗОП и указанията, представени към документацията за обществената поръчка.
Целта на обществената поръчка е да бъде определен изпълнител за изготвяне на технически проект и извършване на строително – монтажни работи (СМР) (инженеринг) на мост над р. Марица на път I-8 „София – Пазарджик – Пловдив“ при км 188+568, поради необходимост от възстановяване на технико - експлоатационното му състояние, като в тази връзка се сключи договор за неговото изпълнение, с оглед изготвянето на цялостен и законосъобразен технически проект, който да послужи за извършване на качествено строителство на обекта, в съответствие с нормативните изисквания и спазване на договорените срокове.
1. Съществуващо положение:
Мостът представлява осемотворно съоръжение с обща дължина 181 м (19,35 м + 6 х 23,65 м + 19,75 м). Ситуационно съоръжението е в права, а нивелетно – в изпъкнала вертикална крива.
• Пътно платно:
Пътното платно е от асфалтобетон, пренастилано многократно. Наблюдават се изтласквания на асфалтовата настилка при бордюрите, по–изразени при левия тротоар. Има надлъжна пукнатина в настилката по оста на пътя.
Наблюдава се оголена и скъсана армировка по крайните греди, дилатационните фуги са повредени, асфалтовото покритие е напукано, установени са течове през плочата и фугите. Това състояние не може да осигури безопасност на автомобилното, пешеходното и велосипедното движение по моста, намиращ се в самия гр. Пазарджик.
Асфалтовата настилка над закритите фуги при герберовите стави има една голяма напречна пукнатина и множество малки напречни мрежовидни, в ивица с широчина 30-50 см около нея.
Дилатационните фуги при герберовите стави и при устоите са закрит тип. Те са напълно амортизирани.
При подходите към моста настилката има надлъжни, напречни и мрежовидни пукнатини и вълни.
Тротоарната настилка е от бетонни плочки, които, както и бордюрите са обрушени. Регулите са замърсени и с недостатъчна височина.
Стоманеният парапет е с недостатъчна височина, на отделни участъци корозирал и деформиран. Няма изградена ограничителна система за пътища (ОСП).
Тротоарният корниз е с обрушено бетонно покритие и открита, и корозирала армировка. Поради ниската регула, корнизът се облива с вода от пътното платно на моста.
• Връхна конструкция:
Пътната плоча има локални течове и напречни пукнатини в участъците над стълбовете.
Тротоарните конзоли са с множество течове и напречни пукнатини в зоната над стълбовете. Има участъци с разрушено бетонно покритие и открита, и корозирала армировка.
При главните (основни и окачени) и напречните греди са констатирани следните недостатъци:
- Недостатъчно бетонно покритие на армировката при цялата връхна конструкция (средно 0,5 - 1,5 см при норма 3,0 см). Бетонното покритие е осигурено при гредите с парчета от армировка Ф10 - Ф12 мм, което е неправилно.
- Деструктуриран бетон, каверни и кухини в главните греди, допуснати при бетонирането по време на строителството, поради много гъста армировка и недостатъчно вибриране. Тези участъци са при герберовите фуги, долния пояс на гредите и др. Откритата армировка има повърхностна корозия.
- Участъците на главните греди над стълбовете са със силно обрушено бетонно покритие и открита, и корозирала армировка по страниците, и долния пояс на гредите. Причинени са от силни течове на вода от пътното платно през пътната плоча и тротоарните конзоли. Главните греди със значителни увреждания са: Греда 3 на отвор 3; Греда 1 при стълб 4; Греда 1 и Греда 5 на отвор 5; Греда 1 и Греда 5 на отвор 6.
*Герберови стави:
Всичките стави са в много лошо състояние – корозирали и разместени стоманени плочи на тангенциалните лагери в ставите, разрушено бетонно покритие и открита, и корозирала армировка, вследствие на течове през амортизираните закрити фуги, каверни в бетона, поради гъстата армировка и др.
*Лагери:
Лагерите на основните греди нямат видими повреди. Връхните окачени конструкции имат съществени вибрации от движението на пътния трафик.
• Долно строене:
В бетона на стълбовете и устоите има места с десортиран бетон. Има наличие на течове по устоите от амортизираните закрити фуги. На стълбове № 2, 3, 4, 6 и 7 надфундаментната плоча е частично открита. Има обилни течове при двата устоя от водопроводната тръба, окачена на пътната плоча между 2 и 3 Главна греда.
• Комуникации:
Под плочите в тротоарните блокове преминават инженерни комуникации. По долната страна на съоръжението преминава основният магистрален водопровод за гр. Пазарджик (ф400), окачен за пътната плоча.
​​​​​​​2. Инвестиционен проект (Проектна документация):Инвестиционният проект (Проектната документация) следва да бъде изготвен във фаза „Технически проект“ в обем и съдържание, определени в Заданието за проектиране (Приложение А) към документацията за обществената поръчка и в съответствие с нормативните актове и техническите спецификации.
Проектирането ще се извърши на 3 (три) етапа, подробно описани в Заданието за проектиране (Приложение А).

*Забележка: Подробно описание на предмета на обществената поръчка е представено в Заданието за проектиране (Приложение А), приложено към документацията за обществената поръчка!

3. Предметът на обществената поръчка включва описание на дейностите по поръчката, както следва:
А) Дейност „Проектиране” - изпълнение на проектантски работи (ПР) и упражняване на авторски надзор по време на строителството.
Б) Дейност „Строителство“ - изпълнение на строително - монтажни работи (СМР).
В) Отстраняване на проявени дефекти през гаранционният срок.
Г) Всички останали дейности, необходими за изпълнението на предмета на обществената поръчка и гаранционното поддържане на строежа, посочени в настоящата документация и приложенията ѝ.
Изисква се участникът в процедурата да притежава регистрация в Централния професионален регистър на строителя (ЦПРС) към Камарата на строителите в Република България, съгласно чл. 3, ал. 2 от Закона за Камарата на строителите (ЗКС), за изпълнение на строежи от Втора група, I-ва категория, а за чуждестранни лица - в аналогични регистри, съгласно законодателството на държавата членка, в която са установени или еквивалент.

Ако участникът е обединение, което не е юридическо лице, съответствието с критерия за подбор се доказва от всяко от лицата, включени в него, което ще изпълнява съответната дейност, съобразно разпределението на участието на лицата при изпълнение на дейностите, предвидено в документа/ договора за създаване на обединението, съгласно чл. 59, ал. 6 от ЗОП, при спазване на разпоредбата на чл. 3, ал. 3 и ал. 4 от ЗКС.

*ВАЖНО! При попълване на ЕЕДОП, участникът в процедурата трябва да има предвид, че:
За доказване на минималното изискване следва да посочи в ЕЕДОП наименование, № и дата на съответния документ!

При подаване на оферта, информацията относно изискването се посочва от участника в ЕЕДОП, в съответствие с указанията за попълването му, приложени към документацията.
Съгласно чл. 67, ал. 5 от ЗОП, Възложителят може да изисква от участниците по всяко време след отварянето на офертите да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното възлагане на поръчката.
В тези случаи, изискването се доказва с представяне на копие от документа за регистрация в ЦПРС към Камарата на строителите в Република България, съгласно чл. 3, ал. 2 от ЗКС, за изпълнение на строежи от Втора група, I-ва категория, а за чуждестранни лица – аналогичен документ, доказващ такава регистрация в аналогичен регистър, съгласно законодателството на държавата членка, в която са установени или еквивалент.
При сключване на договор за изпълнение, Изпълнителят представя:
Копие от документа за регистрация в ЦПРС към Камарата на строителите в Република България, съгласно чл. 3, ал. 2 от ЗКС, за изпълнение на строежи от Втора група, I-ва категория, в случай, че документа не е представен по реда на чл. 67, ал. 5 от ЗОП. За чуждестранно лице се представя документ, с който следва да се докаже, че има право да изпълнява възлаганата дейност в Република България, включително че е извършил съответната регистрация, съгласно ЗКС, във връзка с чл. 112, ал. 1, т. 4 от ЗОП.
Изисква се участникът в процедурата за последните три приключили финансови години да е реализирал минимален общ оборот в размер, не по - малък от 30 000 000.00 (тридесет милиона) лв. без ДДС, включително минимален оборот в размер на 8 000 000.00 (осем милиона) лв. без ДДС, в сферата, попадаща в обхвата на поръчката, а именно проектиране и/или ново строителство, и/или реконструкция, и/или основен ремонт, и/или рехабилитация на автомагистрала/и и/или на път/ища от Републиканската пътна мрежа (РПМ), и/или на улица/и, и/или на път/ища от Общинската пътна мрежа (ОПМ), и/или на пътно/и съоръжение/я към тях в страната и/или на еквивалентни такива извън страната, изчислен на база годишните обороти на участника.

Ако участникът е обединение, което не е юридическо лице, съответствието с критерия за подбор се доказва от обединението участник, а не от всяко от лицата, включени в него.

При подаване на оферта, информацията относно изискването се посочва от участника в ЕЕДОП, в съответствие с указанията за попълването му, приложени към документацията.
Съгласно чл. 67, ал. 5 от ЗОП, Възложителят може да изисква от участниците по всяко време след отварянето на офертите да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното възлагане на поръчката.
В тези случаи, както и при сключване на договор за изпълнение на поръчката, съответствието с изискването се доказва с представянето на:
1. удостоверения от банки или 
2. годишните финансови отчети или техни съставни части, когато публикуването им се изисква, съгласно законодателството на държавата, в която участникът е установен, или
3. справка за общия оборот и за оборота в сферата, попадаща в обхвата на поръчката (в свободен текст).
Информацията по т. 2 и т. 3 обхваща последните три приключили финансови години, като информацията може да обхваща и по-кратък период в зависимост от датата, на която участникът е създаден или е започнал дейността си.
Когато по основателна причина участник не е в състояние да представи поисканите от Възложителя документи, той може да докаже своето икономическо и финансово състояние с помощта на всеки друг документ, който Възложителят приеме за подходящ.
Изисква се участникът в процедурата да е изпълнил дейност/и с предмет и обем, идентична/ни или сходна/ни с тези на поръчката, а именно:
а) за последните 3 (три) години от датата на подаване на офертата, да е изпълнил дейност/и по изготвяне на идеен и/или технически, и/или работен проект за изпълнение на ново строителство и/или реконструкция, и/или основен ремонт, и/или рехабилитация на автомагистрала/и и/или на път/ища от РПМ, и/или на улица/и, и/или на път/ища от ОПМ, и/или на пътно/и съоръжение/я към тях в страната и/или на еквивалентни такива извън страната, с обща дължина не по-малка от 180 м
и
б) за последните 5 (пет) години от датата на подаване на офертата, да е изпълнил дейност/и по ново строителство и/или реконструкция, и/или основен ремонт, и/или рехабилитация на автомагистрала/и и/или на път/ища от РПМ, и/или на улица/и, и/или на път/ища от ОПМ, и/или на пътно/и съоръжение/я към тях в страната и/или на еквивалентни такива извън страната, с обща дължина не по-малка от 180 м.

*ВАЖНО! При попълване на ЕЕДОП, участникът в процедурата трябва да има предвид, че:
1. Не се приемат Прединвестиционни проучвания!
2. За „изготвен идеен и/или технически, и/или работен проект“ (по отношение на буква „а“ по – горе) се счита проектът, за който има документ, удостоверяващ приетото изпълнение, издаден от лицето, възложило проектирането, или чрез посочване на публичен регистър, в който е публикувана информация за изпълнението, за което обстоятелство следва да посочи в ЕЕДОП наименование, № и дата на съответния документ и/или съответен линк в публичния регистър!
3. Строителството (по отношение на буква „б“ по – горе) се счита за изпълнено, когато за обекта има съставен и подписан Констативен акт обр. 15/ Протокол обр. 16 или друг документ за предаване и приемане на строежа от Възложителя, за което обстоятелство следва да посочи в ЕЕДОП наименование, № и дата на съответния документ!
4. Минималните изисквания следва да се тълкуват в кумулация, т.е. да бъдат изпълнени едновременно и двете условия по букви „а“ и „б“!
5. Изискуемият от Възложителя опит, посочен в букви „а“ и „б“, може да бъде доказан от участниците с изпълнението на едно или няколко възлагания, както и по отношение на един или няколко обекта!
6. Изискуемият от Възложителя опит, посочен в букви „а“ и „б“, може да бъде доказан от участниците с изпълнение, през последните 5 г., считано от датата на подаване на офертата, на инженеринг (проектиране и строителство)!

При подаване на оферта, информацията относно изискването се посочва от участника в ЕЕДОП, в съответствие с указанията за попълването му, приложени към документацията.
Съгласно чл. 67, ал. 5 от ЗОП, Възложителят може да изисква от участниците по всяко време след отварянето на офертите да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното възлагане на поръчката.
В тези случаи, както и при сключване на договор за изпълнение на поръчката, съответствието с изискването се доказва с представянето на:
- по буква „а“ - Списък на услугите, които са идентични или сходни с предмета на обществената поръчка, с посочване на стойностите, датите и получателите, заедно с документи, които доказват извършената услуга;
- по буква „б“ - Списък на строителството, идентично или сходно с предмета на поръчката, придружен с удостоверения за добро изпълнение, които съдържат стойността, датата, на която е приключило изпълнението, мястото, вида и обема, както и дали е изпълнено в съответствие с нормативните изисквания.